ગાંધીનગરમાં પ્રતિષ્ઠિત ગણાતી ખાનગી સ્કુલના વાલીઓએ ભેગા થઈને વધુ ફી ઉઘરાવતી સ્કૂલો સામે લડત ચલાવવાનો નિર્ધાર વ્યકત કર્યો હતો. ઘ-૪ સર્કલ ખાતે રવિવારે સાંજે યોજાયેલી બેઠકમાં ગાંધીનગર શહેર અને આસપાસના વિસ્તારમાં ચાલતી ખાનગી સ્કુલના ૧પ૦ થી વધુ વાલીઓ ઉપસ્થિત રહૃા હતા. આ બેઠકમાં કોઈપણ સંજાગોમાં વધુ ફી નહી ભરવાનો નિર્ધાર વ્યકત કરવામાં આવ્યો હતો. કેટલીક સ્કૂલ દ્વારા વધારે ફી નહી ભરનાર બોર્ડના વિદ્યાર્થીઓને રીસીપ્ટ નહી અપાતી હોવાથી રજૂઆત કાને ધરાતી નહી હોવાની સ્થિતિમાં વાલી મંડળના સભ્યોએ ભેગા થઈને સ્કૂલ સંચાલકો સમક્ષ રજૂઆત કરવાનો અને રીસીપ્ટ અપાવવાનો નિર્ણય લીધો હતો.